laion/Wikipedia-Exotic huggingface dataset:
עונת 2008/2009 ביורוקאפ

עונת 2008/2009 ביורוקאפ הייתה העונה השביעית ואחרונה של תחרות אירופית לקבוצות כדורסל והראשונה שאורגנה על ידי יורוליג בסקטבול ופיב"א אירופה. המשחק הראשון התקיים ב-14 באוקטובר 2008 ומשחק הגמר הסתיים ב-12 באפריל 2009. בתחרות השתתפו 48 קבוצות מ-22 מדינות. בסדרת הגמר של התחרות ניצחה ריטאס וילנה וזכתה בגביע בפעם השנייה בתולדות המועדון. בעקבות כך היא קיבלה זכות להשתתף בעונת 2009/2010 ביורוליג. בשלב הקדם הראשון 16 קבוצות נפגשו בשיטת משחק בית ומשחק חוץ. בשלב הקדם השני 8 מנצחות נפגשו עם 8 קבוצות שהחלו את התחרות בשלב הקדם השני. בסוף שלב זה נקבעו 8 קבוצות שעלו לשלב הבתים. שלבי הקדם אורגנו על ידי פיב"א אירופה. בשלב הבתים השתתפו 32 קבוצות - 24 עלו ישירות לשלב זה ו-8 הועלו מהמוקדמות. מ-8 בתים הועלו לשלב הבא 2 קבוצות מכל בית. 16 קבוצות אורגנו ב-4 בתים בהם נקבעו 8 עולות לשלב הסופי - הטוב מ-8 שנערך בטורינו. לתחרות הוזמנו קבוצות ממדינות הבאות: 5 קבוצות - רוסיה 4 קבוצות - צרפת, ספרד 3 קבוצות - סרביה, גרמניה, יוון, טורקיה 2 קבוצות - בלגיה, ישראל, איטליה, לטביה, ליטא, פולין, אוקראינה קבוצה בודדת - אוסטריה, שווייץ, בולגריה, קרואטיה, צ'כיה, אסטוניה, הולנד, מונטנגרו איטליה הייתה אמורה להיות מיוצגת על ידי שלוש קבוצות, אומנם אורלנדיה קיבלה עונש מהפדרציה האיטלקית ונפסלה מלהשתתף. שתי נציגות ישראליות השתתפו בתחרות: הפועל ירושלים החלה את בשלב המוקדם השני. היא הפסידה לאוניקס קאזאן בסיכום מפגש כפול 88:66, 73:76. בהתאם לתנאי התחרות היא המשיכה ביורוצ'לנג'. בני השרון החלה את התחרות בבית ד', סיימה אותו במקום הרביעי ולא העפילה להמשך התחרות. פירוט התוצאות באתר לינואספורט פירוט התוצאות באתר התחרות אורלנדיה קיבלה עונש מהפדרציה האיטלקית ונפסלה מלהשתתף.
יצחק אלגאזי

רבי יצחק אלגאזי (ה'שפ"ה, 1625 - ה'תמ"ג, 1683) היה רב ופוסק מחכמי האימפריה העות'מאנית, רבה הראשי של איזמיר, מורה צדק בכיוס ומתלמידיו של הרב חיים בנבנישתי. נולד לרב אברהם אלגאזי. בגיל 17 שימש כמורה צדק באי כיוס. לאחר תקופה נשבע שלא ימשיך לכהן שם בכהונת רב, אך הרב אהרן בן חיים השני (עמו התכתב רבות) קבע שלא יהיה קיום לתורה בעיר זו בלעדי רבי יצחק אלגאזי, ועל כן התירו לו את שבועתו. למד אצל הרב חיים בנבנישתי בעל ספר כנסת הגדולה. בשנת ה'תל"ג, לאחר פטירת רבו, רבני איזמיר מינו אותו לשמש כרבה הראשי של העיר, וכיהן בתפקיד זה במשך כעשור עד לפטירתו. חלק מהתשובות שכתב הוכנסו על ידי רבו בעל כנסת הגדולה בספרו "בעי חיי". הלך לעולמו בשנת ה'תמ"ג בגיל 58. נכדו היה הרב חיים יהושע אלעזר הכהן חמצי. שו"ת רבינו יצחק אלגאזי - הספר כולל בעיקר שאלות שהפנה לרבו בעל כנסת הגדולה, נדפס על ידי מכון ירושלים ה'תשמ"ב הקדמת מכון ירושלים לספר "שו"ת רבינו יצחק אלגאזי" אנציקלופדיה ארזי הלבנון בערכו יצחק אלגאזי, באתר "החכם היומי" יצחק אלגאזי, שו"ת רבנו יצחק אלגאזי, ירושלים: מכון ירושלים, תשמ"ב, באתר אוצר החכמה
ברזילי יעבץ

רבי ברזילי יעבץ (? - ה'תק"ך (1760)) היה מחשובי רבני האימפריה העות'מאנית במאה ה-18. נולד לאביו רבי ברוך יעבץ. היה חתנו של רבי אליהו חאקו מחבר הספר "רוח אליהו". כיהן כרב באיזמיר בזמן רבי חיים אבולעפיה (השני) ורבי יצחק הכהן רפפורט. העמיד תלמידים רבים, המפורסם שבהם הוא רבי יצחק נוניס בילמונטי המזכירו מספר פעמים בספרו שער המלך על הרמב"ם. תלמיד נוסף היה רבי אהרן אלפנדרי מרבני איזמיר. מתלמידיו היה הרב רפאל משה פאלקון מחבר ספר ישיר משה. בספרו "לשון ערומים" נמצאים ההספדים שנשא על חשובי רבני איזמיר והסביבה, ובהם רבי יצחק אלגאזי, רבי ישראל בנבנישתי השני (בנו של רבי חיים בנבנישתי בעל כנסת הגדולה), רבי בנימין הלוי ורבי רפאל הלוי, ורבי אליהו הכהן בעל שבט מוסר. נפטר בשנת ה'תק"ך (1760) באיזמיר. חתנו היה רבי יהודה אשכנזי ששימש אף הוא לימים כרבה הראשי של איזמיר. רבי בכור יעקב יעבץ היה מצאצאיו. לשון ערומים - דרשות על התורה (וכן דרשות מאביו רבי ברוך), הספדים, ביאורים על הרא"ם וכן חידושים על הרמב"ם. הודפס לראשונה באיזמיר בשנת תקי"ז לשון לימודים - חידושים על הטור (בפלפול עצום - לשון החיד"א בשם הגדולים). הודפס לראשונה באיזמיר בין השנים תפ"ט-תצ"ט, ונשרפה, ולא נשאר רק טופס אחד, וממנה נדפסה שנית בשנת תקט"ו. נדפס מחדש במהדורת טור ושולחן ערוך עם אוצרות ספרד בהוצאת אור ודרך. מרדכי מרגליות (עורך כללי), "ר' ברזלאי (בר' ברוך) יעבץ", אנציקלופדיה לתולדות גדולי ישראל, תל אביב: י' צ'צ'יק, תש"ו, עמ' 156, באתר היברובוקס לשון ערומים, רבי ברזלי יעבץ, באתר HebrewBooks ברזילי יעבץ, באתר "החכם היומי" חאקו, אליהו, נפ’ 1754, רוח אליהו, ‏שאלוניקי תקלב, באתר היברובוקס שער המלך הלכות יסודי התורה פרק ה: "ובהרצותי דברי אלו לפני מורי הרב נר"ו..."; שער המלך הלכות תפילין ומזוזה וספר תורה פרק ד: "וכבר ראיתי למורי הרב ז"ל בס' לשון ערומים", ועוד. ישיר משה, פרשת ויצא, דרוש ב' דרוש ט"ו, דף נח ע"ב. אין להחליפו ברבי יצחק אלגאזי שנפטר שנים הרבה לפני זה. לשון לימודים, דרוש יב. שלמה רוזאניס, קורות היהודים בטורקיה וארצות הקדם - חלק ד, עמוד 293, באתר HebrewBooks הוא בן ר' שלמה הלוי, ואין להחליפו בזקנו רבי בנימין הלוי (מקובל) שנפטר שנים הרבה לפני זה.
מריה, נסיכת דנמרק

מריה אגתה אודיל קבלייה (בדנית: Marie Agathe Odile; נולדה ב-6 בפברואר 1976) היא אשתו של יואכים, נסיך דנמרק. הנסיכה נולדה בפריז, צרפת ב-6 בפברואר 1976 בשם מריה קבלייה. היא בתם היחידה של אלן קבלייה ופרנסיס גרסיוט. כשהייתה ילדה, התגרשו הוריה, והיא עברה עם אמה לז'נבה, שווייץ. הן אמה והן אביה נישאו בשנית לאחר הגירושין, כך שלמריה יש שני אחים למחצה מאמה ושני אחים למחצה מאביה. היא למדה מנהל עסקים בשווייץ ובארצות הברית, ועם סיום לימודיה החלה לעבוד בסוכנויות פרסום וידיעות בארצות הברית (למשל DoubleClick), צרפת ושווייץ. בשנת 2005 היא נפגשה עם יואכים, נסיך דנמרק, בנם של מרגרטה השנייה, מלכת דנמרק והנריק, נסיך דנמרק. יואכים התגרש זמן קצר לפני כן מאשתו הראשונה אלכסנדרה, והוא ומריה הפכו לאוהבים. הם התגלו לראשונה בידי העיתונות הדנית במהלך חופשה באביניון. היא ויואכים חגגו את השנה החדשה 2006/2007 יחד עם אשתו לשעבר של יואכים ושני בניו. בינואר 2007 ליוותה מריה את הנסיך יואכים ובניו בחופשת סקי, ובחג הפסחא של אותה שנה, הציג אותה יואכים בפני אמו בארמון מרסליסבורג. הם התארסו רשמית ב-3 באוקטובר של אותה שנה, ונישאו ב-24 במאי 2008. לצורך הנישואים, החליפה מריה את אזרחותה הצרפתית באזרחות דנית, והמירה את דתה מקתוליות ללותרניות. כמו כן היא החלה ללמוד דנית. ב-28 באוקטובר 2008 היא ערכה את הביקור המלכותי הראשון שלה, כאשר נסעה עם הנסיך יואכים לרבאט, מרוקו, וחילקה צעצועי לגו לילדים יתומים. ב-17 בנובמבר 2009 היא הוכרזה כפטרונית הוועדה הדנית לאונסק"ו. כמו כן היא פטרונית של אגודת האפילפסיה הדנית, קרן האיידס וקרן האוטיזם. היא דוברת צרפתית, אנגלית, ספרדית איטלקית ודנית. ליואכים ומריה יש שני ילדים: הנריק, נסיך דנמרק (נולד ב-4 במאי 2009) אתנה, נסיכת דנמרק (נולדה 24 בינואר 2012) מריה גם משמשת כאם חורגת לשני בניו של הנסיך מנישואים קודמים: ניקולאי, נסיך דנמרק ופליקס, נסיך דנמרק. עם נישואיה לנסיך יואכים קיבלה מריה את התואר: ”הוד מעלתה המלכותית מריה מדנמרק רוזנת מונפזאט”. התואר "רוזן מונפזאט" הוסף לתוארו של יואכים (כמו גם לתוארו של אחיו הנסיך פרדריק) רק ב-29 באפריל 2008. התואר עובר בירושה לצאצאיהם. כמו כן היא אבירת מסדר הפיל, מפקדת בכירה בלגיון הכבוד, ומחזיקה בעוד שלל עיטורים ממדינות שונות ברחבי העולם. מדיה וקבצים בנושא מריה, נסיכת דנמרק בוויקישיתוף מריה, נסיכת דנמרק, במסד הנתונים הקולנועיים IMDb (באנגלית) VISIT TO HIV WARD Autism-Europe Congress in Budapest HRH Prince Joachim
בידהיה דווי בהנדארי

בידהיה דווי בהנדארי (בנפאלית: विद्या देवी भण्डारी; נולדה ב-19 ביוני 1961) היא פוליטיקאית עבר נפאלית שכיהנה כנשיאת נפאל ומפקדת הצבא בשנים 2015–2023. היא האישה הראשונה המחזיקה בתפקיד. קודם לכן, כיהנה בהנדארי כסגנית יו"ר המפלגה הקומוניסטית, שרת הסביבה, שרת ההגנה (האישה הראשונה במדינה אשר מחזיקה בתפקיד) ויו"ר איגוד הנשים של נפאל. ב-28 באוקטובר 2015 נבחרה בהנדארי לנשיאות הצבעה פרלמנטרית, שקיבלה 327 קולות מתוך 549. בשנת 2016 נבחרה על ידי מגזין פורבס למקום 52 ברשימת 100 הנשים החזקות בעולם. בעקבות המשבר הפוליטי במדינה, ביולי 2021 בית המשפט העליון הורה לנשיא למנות את שר באהדור דאובה לראש הממשלה ודבר בוצע באופן מיידי. בהנדארי נולדה בשנת 1961 בדרום מזרח נפאל. העשייה הציבורית של בהנדארי החלה כאשר הצטרפה בגיל 17 לאגף הצעירים של המפלגה הקומוניסטית. כשהייתה בהנדארי סטודנטית, היא הצטרפה לתא סטודנטים שמאלני. בשנת 1994 בהנדארי נבחרה לפרלמנט הנפאלי, ונבחרה אליו שוב בשנת 1999. בשנת 2013 נבחרה לראשות המפלגה. מדיה וקבצים בנושא בידהיה דווי בהנדארי בוויקישיתוף אתר האינטרנט הרשמי של בידהיה דווי בהנדארי (בנפאלית) אתר האינטרנט הרשמי של בידהיה דווי בהנדארי (באנגלית) ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
Songs I Wrote with Amy

Songs I Wrote with Amy (בעברית: שירים שכתבתי עם איימי) הוא מיני-אלבום שפורסם באופן עצמאי על ידי הזמר-יוצר הבריטי אד שירן. לאחר ההצלחה של "+", פורסמו מחדש חמישה מאלבומיו הקודמים, בהם "Songs I Wrote with Amy", אשר פורסם בפעם השנייה ב-9 בדצמבר 2011. כל השירים נכתבו בשיתוף פעולה של אד שירן יחד עם איימי ודג'. ב-2015, הודיע שירן על פרסומו של מארז תקליטים חדש שנקרא "5". מארז זה כולל חמישה מיני-אלבומים שפרסם בעבר, כאשר אחד מהם הוא "Songs I Wrote with Amy". כל השירים נכתבו והולחנו על ידי אד שירן ואיימי ודג'.  מידע על האלבום Songs I Wrote with Amy באתר MusicBrainz האלבום Songs I Wrote with Amy באתר Discogs
Blame

Blame (בעברית: להאשים) הוא שיר של הדי ג'יי והמפיק הסקוטי קלווין האריס מתוך אלבום האולפן הרביעי שלו, Motion. הוא פורסם בתור הסינגל השלישי מתוך האלבום ב-5 בספטמבר 2014. בשיר משתתף גם הזמר הבריטי ג'ון ניומן והוא נכלל ברשימת ה-deluxe edition של ניומן באלבום האולפן השני שלו, Revolve. אחיו של ג'ון, ג'יימס ניומן סייע לאמנים בכתיבת השיר, בזמן שהאריס שימש גם כמפיק. השיר זכה לביקורות חיוביות מצד מבקרי המוזיקה, אשר החמיאו להפקה ולשירתו של ניומן. כבר בשבועו הראשון, כבש השיר את ראש מצעד הסינגלים הבריטי, ובכך הפך לשיר השביעי (והשלישי ברציפות) של האריס שזוכה להישג זה, והשלישי של ניומן. בבילבורד הוט 100 (ארצות הברית), נכנס השיר לעשרים המקומות הראשונים. ג'ון ניומן פנה בתחילה לקלווין האריס באמצעות הטוויטר על שיתוף פעולה בשיר עליו הוא עובד. ניומן שלח את דגימת קולו וכמה אקורדים נוספים והאריס בנה את המוזיקה סביב זה. ניומן כתב את כל מילות השיר. הסינגל והעבודה עליו הוכרזו בטוויטר ב-8 ביוני 2014. "Blame" במקור היה מתוכנן ליציאה לאור ב-25 באוגוסט, אך התעכב עד 7 בספטמבר. בחודשים אוגוסט וספטמבר 2014, האריס פרסם תקדים באורך חמש עשרה שניות של הרצועה בחשבון האינסטגרם שלו, והוסיף: "זה אכן יעמוד בציפיות שנבנו. אני מאוד נרגש לגבי זה, אני חושב שזה הצעד הבא בקריירה שלי". השיר נכתב בתו של סי-מינור, ובטמפו של 128 פעימות לדקה. מידע על היצירה "Blame" באתר מיוזיק בריינז מידע על הסינגל "Blame" באתר מיוזיק בריינז סרטון השיר "Blame" באתר יוטיוב
ישראל גולדפרב

הרב ישראל גולדפרב (באנגלית: Israel Goldfarb;‏ 1879, שינאווה – 1956, ברוקלין) היה חזן ומלחין יהודי גליציאני-אמריקאי. כמה מיצירותיו הפכו לקלאסיקה של הזמר היהודי הכללי, כמו ניגון "שלום עליכם", ברכות הדלקת נרות חנוכה ועוד. נולד בעיירה שיניאווה שבגליציה, אוסטריה (כיום פולין), בשנת 1879, ובנעוריו, בשנת 1893, היגר לארצות הברית כרבים אחרים והתיישב בניו יורק. אחיו היה המוזיקאי והמלחין שמואל אליעזר גולדפרב (אנ'), ראש המחלקה למוזיקה במשרד החינוך בניו יורק. למד רבנות בבית המדרש לרבנים באמריקה (JTSA) וחינוך מוזיקלי באוניברסיטת קולומביה ובבית הספר ג'וליארד. ב-1902 הוסמך לרבנות, לצד מרדכי קפלן, מייסד תנועת הרקונסטרוקציוניזם. בשנים 1902–1905 שימש רב וחזן בקהילת סטטן איילנד. לאחר מכן מונה לחזן ראשי ומנהל בית ספר בקהילת בית ישראל אנשי אמת, ושנה לאחר מכן גם כרב, משרה שאותה החזיק עד לפטירתו. בין השנים 1920–1942 עבד כמורה למוזיקה ליטורגית בבית המדרש לרבנים באמריקה (JTSA). שיטתו בהוראת חזנות אומצה במכון לחזנות בבית המדרש לרבנים באמריקה, בבית הספר לחזנות בישיבה יוניברסיטי ובמוסדות נוספים. בין היתר היה מורהו הפרטי של אהרן קופלנד, ופרסם חוברות שירים. בין שיריו המפורסמים הוא הניגון ל-"שלום עליכם", שפורסם ב-Jewish Songster ב-1918. לדברי אליהו שלייפר ב-2006, שיר זה הוא מהפופולריים ביותר מבין זמירות השבת ומושר בכל החוגים ביהדות. לחנים נודעים נוספים שחיבר הם "יה ריבון עלם", "יפה נוף", "שומר ישראל שמור", "ל"ג בעומר" והנוסח האשכנזי המקובל למנגינת "ברכת הנרות" של הדלקת נרות חנוכה. עופר רונן, ישראל גולדפרב, המרכז לחקר המוזיקה היהודית, האוניברסיטה העברית בירושלים ישראל גולדפרב באתר Milken Archive
Papercut (שיר של זד)

Papercut (בעברית: חתך מנייר) הוא שיר של הדי ג'יי והמפיק הרוסי-גרמני זד מתוך אלבום האולפן השני שלו, True Colors. בשיר משתתף גם הזמר-יוצר הדרום אפריקני טרוי סיון. השיר הופק על ידי זד, וכן נכתב על ידו, יחד עם ג'וליה מייקלס, סאם מרטין, לינדי רובינס, ג'ייסון אביגן ואוסטין פול פלורס. הוא פורסם בתור הסינגל השלישי ב-17 ביולי 2015. השיר זכה לביקורות חיוביות מהמבקרים, אשר שיבחו את שירתו של סיון ברצועה. ניק קלי מפרויקט U כתב, "בהתחלה, "Papercut" נשמע כמו בלדה. וכמו שזה נשמע, זה יכול להיות חלק מהסרט "לשבור את הקרח". ולאחר מכן מגיעים הקצב, הפעימות, וטרוי שמתחיל לשיר את זה, מדהים", והוסיף כי סיון הוא הסולן המושלם לשיר זה. כריס היי, מ-"Pop Insomniacs", כינה את הרצועה "גולת הכותרת של האלבום" ו-"פרוסה מרשימה של פופ שמלווה בשירה המבטיחה של סיון". גלן גמבוה, מ-"ניוזדיי", כינה את השיר: "סוויטה מרתקת של סינת'פופ". השיר צבר למעלה מ-20 מיליון השמעות בספוטיפיי. מידע על הסינגל "Papercut" באתר מיוזיק בריינז Papercut, בביצוע זד, סרטון באתר יוטיוב Papercut - Zedd | Songs, Reviews, Credits | AllMusic, AllMusic True Colors - Zedd | Songs, Reviews, Credits | AllMusic, AllMusic Papercut, נבדק ב-2020-04-02
יוסי לוי-ספרי

יוסי לוי-ספרי (נולד ב-8 באוגוסט 1972) הוא דיפלומט ישראלי המכהן כשגריר של ישראל בסופיה, בולגריה. לוי-ספרי נולד וגדל ברחובות. למד לתואר ראשון במשפטים באוניברסיטה העברית בירושלים, ועסק בעריכת דין בין השנים 1997–2006. בשנת 2000 סיים לימודי מוסמך במשפטים באוניברסיטה העברית, ובשנת 2006 השלים תואר שני בחקר סכסוכים באותה אוניברסיטה. בשנת 2006 הצטרף לקורס הצוערים של משרד החוץ. בין השנים 2007–2010 שירת כקונסול, קצין מנהלה וממלא מקום השגריר בשגרירות ישראל במונטווידאו, אורוגוואי. בין השנים 2011–2014 כיהן כממונה על היחסים בשגרירות ישראל באנקרה, טורקיה, לאחר הורדת דרג היחסים בין המדינות בעקבות פרשת המרמרה. בין השנים 2015–2017 כיהן כמנהל מחלקת תנאי שירות של הדיפלומטים הישראלים בחו"ל במטה משרד החוץ. ב-1 בינואר 2017 מונה לקונסול כללי של ישראל באיסטנבול, טורקיה. הוא החל למלא את תפקידו באוקטובר 2017, אך במאי 2018 גורש על ידי הנשיא ארדואן במחאה על הרג פלסטינים במהלך העימותים בגבול ישראל-רצועת עזה כיום לוי ספרי מכהן כיו"ר ועד העובדים של משרד החוץ רונן מדזיני, תגבור לשגרירות באנקרה: נשלח דיפלומט שני, באתר ynet, 21 בנובמבר 2011 מינויים בשירות החוץ, 1 בינואר 2017, באתר משרד ראש הממשלה המשבר עם טורקיה: גם הקונסול הישראלי יוסי לוי ספרי, התבקש לחזור, באתר כל הזמן, ‏16 במאי 2018
Shave It

Shave It (בעברית: גלח את זה) הוא שיר של הדי ג'יי והמפיק הרוסי-גרמני זד. השיר הופק ונכתב על ידי זד, ופורסם ב-4 באוקטובר 2011 באמצעות חברת התקליטים של סקרילקס, האווסלה. השיר הגיע למקום הרביעי במצעד שירי הדאנס למועדונים בבילבורד, ב-3 במרץ 2012. מיני-אלבום הכולל רימיקסים של קסקייד, טומי טראש, ו-501 – פורסם ב-8 בנובמבר 2011, תחת הכותרת: Shave It – The Aftershave. הגרסה החלופית של השיר, "Shave It Up", נכלל באלבום הבכורה של זד, Clarity. הגרסה המורחבת פורסמה באופן בלעדי ב-Beatport ב-22 באוקטובר 2012. עוד שיר של זד המשלב שימוש ב-"Shave It" הוא "Hourglass" (בהשתתפות LIZ), הרצועה הקודמת ל- "Shave It Up" ב-Clarity. לאחר 4 דקות של החלק העיקרי של השיר, הוא הופך להיות 1:15 דקות של הקדמה ל-"Shave It Up". הקליפ לשיר בוים על ידי שון סטיגמייר, הופק על ידי מייק לונגנבץ' ופורסם ב-1 בנובמבר 2011. זד – הפקה, כתיבה. מידע על הסינגל "Shave It" באתר מיוזיק בריינז מידע על השיר "Shave It" באתר AllMusic מידע על היצירה "Shave It" באתר Discogs סרטון השיר "Shave It" באתר יוטיוב מידע על האלבום Shave It באתר MusicBrainz האלבום Shave It באתר Discogs
כריסטיאן גונטר

כריסטיאן גונטר (בגרמנית: Christian Günter, נולד ב-28 בפברואר 1993 בפילינגן-שווינינגן שבגרמניה) הוא כדורגלן גרמני המשחק בפרייבורג מהבונדסליגה בעמדת המגן השמאלי. גונטר הצטרף לפרייבורג בשנת 2006, כאשר היה בן 13. כנער התבלט גונטר ונחשב ככישרון גדול, והיה קפטן בקבוצות הנערים של פרייבורג. בעונת 2012/13 הצטרף גונטר לסגל הקבוצה הבוגרת של פרייבורג. תחילה שיחק בעיקר בקבוצת המילואים, אך החל מעונת 2013/14 הפך לשחקן הרכב קבוע בפרייבורג. בעונה זו הצטיין גונטר, וסיים עם פרייבורג במקום ה-14, בטווח ביטחון של תשע נקודות ממבחני ההישרדות בבונדסליגה, כשקבוצתו ספגה 61 שערי ליגה. הצלחה זו אף הקנתה לו זימון לנבחרת גרמניה. בעונה זו השתתף גונטר עם פרייבורג במפעל הליגה האירופית, לנוכח העובדה שפרייבורג סיימה חמישית בעונת 2012/13. פרייבורג וגונטר כשלו להעפיל לשלבי הנוק אאוט כשסיימו במקום השלישי בבית שכלל את סביליה, סלובן ליברץ ואשטוריל. בעונת 2014/15 גונטר לא החמיץ ולו משחק אחד של פרייבורג בבונדסליגה, אך נשר עם קבוצתו אל הבונדסליגה השנייה בתום העונה, על אף שיפור משמעותי בהגנה, שספגה 47 שערים. בעונה זו הבקיע גונטר את שער הבכורה שלו בקבוצה הבכירה של פרייבורג, בניצחון 0–2 על שאלקה 04 בנובמבר 2014. בעונת 2015/16 היה גונטר חלק מהצלחת הקבוצה שהעפילה מחדש לבונדסליגה. בעונת 2016/17 גונטר היה חלק מחוליית הגנה שכללה את מנואל גולדה, צ'יילאר סויונג'ו, פסקל שטנצל ומארק אוליבר קמפף, וסיימה את העונה במקום השביעי בבונדסליגה עם 60 ספיגות. בזכות המקום השביעי זכו גונטר ופרייבורג בכרטיס למוקדמות הליגה האירופית, אך כשלו עוד לפני שלב הבתים כאשר הודחו על ידי דומז'אלה. גונטר שיחק בכל הנבחרות הצעירות של גרמניה. במאי 2014 ערך הופעה בודדת בנבחרת גרמניה הבוגרת, בתיקו 0-0 מול נבחרת פולין, במשחק הכנה למונדיאל 2014, כאשר החליף בדקה ה-81 את חברו דאז לפרייבורג, אוליבר זורג. עם זאת, גונטר לא זומן לסגל הגרמני למונדיאל 2014 עצמו. גונטר היה מועמד להצטרף כבוגר לסגל נבחרת גרמניה האולימפית לאולימפיאדת ריו דה ז'ניירו בשנת 2016, אך לא זומן לבסוף. נכלל בסגל נבחרת גרמניה לטורניר מונדיאל 2022. מדיה וקבצים בנושא כריסטיאן גונטר בוויקישיתוף כריסטיאן גונטר, ברשת החברתית אינסטגרם כריסטיאן גונטר, באתר Transfermarkt כריסטיאן גונטר, באתר Fussballdaten.de (בגרמנית) כריסטיאן גונטר, באתר Soccerway כריסטיאן גונטר, באתר BDFutbol כריסטיאן גונטר, באתר WorldFootball.net כריסטיאן גונטר, באתר National Football Teams כריסטיאן גונטר, באתר FootballDatabase.eu כריסטיאן גונטר, באתר ESPN Flick beruft Moukoko, Füllkrug und Götze in WM-Kader באתר הרשמי של פדרציית הכדורגל הגרמנית, 10 בנובמבר 2022 (בגרמנית)
גודנס אג'אי

גודנס אוהרימן אג'אי (באנגלית: Goodness Ohiremen Ajayi; נולד ב-6 באוקטובר 1994) הוא כדורגלן ניגרי המשחק בקיריאת בעמדת החלוץ. אג'אי התחיל את הקריירה שלו כחניך באקדמיה לכדורגל אבוג'ה ובגיל 18 הצטרף למחלקת הנוער של רייקה מליגת העל הקרואטית. ב-18 ביולי 2013 ערך את הופעת הבכורה שלו בקבוצה הבוגרת של רייקה בניצחון 0-5 נגד פרייסטאטין טאון מליגת העל הוולשית. ב-10 במאי 2014 הבקיע את שער הבכורה שלו בקריירה בניצחון 1-5 נגד לוקומוטיבה זאגרב. ב-27 ביולי 2015 הושאל לשירוקי ברייג מליגת העל של בוסניה והרצגובינה עד לסיום העונה. בשירוקי רשם את תקופת השיא שלו בקריירה, עם 5 שערים ב-15 הופעות בליגה. ב-3 בספטמבר 2017 הושאל להפועל אשקלון מליגת העל עד לסיום העונה. ב-23 בספטמבר 2017 הבקיע את שער הבכורה שלו באשקלון בניצחון 0-3 נגד הפועל רעננה ובכך שבר בצורת של 18 חודשים ללא שער. ביוני 2018 חתם באינטר זאפרשיץ'. ביולי 2019 אג'אי חתם באסטרה ג'יורג'יו מליגת העל הרומנית. ביולי 2020, אג'אי חתם בכזמה מליגת העל הכווייתית. רייקה ליגת העל הקרואטית: 2016/2017 הגביע הקרואטי: 2013/2014, 2016/2017 הסופר קאפ הקרואטי: 2014/2015 גודנס אג'אי, באתר Transfermarkt גודנס אג'אי, באתר Soccerway גודנס אג'אי, באתר FootballDatabase.eu דור ביטון, ‏אג'אי חתם לעונה באשקלון, ספורי מועמד להגיע, באתר ONE‏, 3 בספטמבר 2017 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גודנס אג'אי".
כריסטין ורדרוס

כריסטין ורדרוס (באנגלית: Christine Vardaros; נולדה ב-19 ביולי 1969) היא רוכבת אופניים מקצוענית אמריקאית, כתבת ספורט ופעילה טבעונית לזכויות בעלי חיים. בשנת 1995, ורדרוס החלה להתחרות ברכיבת הרים בניו יורק. לאחר שנתיים עברה להתגורר בקליפורניה כדי להתמקצע בתחום הרכיבה. בשנת 2000 החלה לרכוב באופן מקצועני ונטשה את רכיבת ההרים לטובת רכיבת סייקלוקרוס. בשנת 2002, הצטרפה לנבחרת הלאומית של ארצות הברית וייצגה את ארצות הברית בשלוש תחרויות של אליפות העולם בסייקלוקרוס (אנ') מטעם UCI. בנוסף, השתתפה ב-25 תחרויות של גביע העולם, וסיימה בעשירייה הראשונה במספר גביעי עולם, וכן זכתה במקומות הראשונים במרוצים בינלאומיים שונים, לרבות מרוצים של ה-UCI. ורדרוס משמשת כשגרירה של הארגון 'Bike Pure' הפועל לקידום יושרה והוגנות בענף הרכיבה המקצועית, וכן עוסקת ככתבת ספורט בתחום רכיבת אופניים במספר מגזיני ספורט רכיבה. בשנת 1993, ורדרוס אימצה אורח חיים צמחוני. בשנת 2000, עם מעברה לרכיבת אופניים מקצוענית, אימצה אורח חיים טבעוני על מנת לקדם את הישגיה הספורטיביים, אולם לאחר שחקרה את הנושא גם בהיבטים אתיים, החליטה לדבוק באורח החיים הזה גם מסיבות מוסריות ואקולוגיות. היא דוברת מטעם הארגונים 'In Defense of Animals', ועדת הרופאים לרפואה אחראית (אנ') והאגודה הטבעונית הפועלים לקידום טבעונות או זכויות בעלי חיים, ומעת לעת מעבירה במסגרת זו הרצאות בנושא טבעונות וספורט. גדלה בניו יורק. מגיל 15 ועד תקופת שהותה באוניברסיטה, ורדרוס עסקה בסייף. משנת 2009, מתגוררת בפלנדריה, בלגיה עם בעלה, אזרח בלגי. מדיה וקבצים בנושא כריסטין ורדרוס בוויקישיתוף כריסטין ורדרוס, ברשת החברתית פייסבוק כריסטין ורדרוס, ברשת החברתית אקס (טוויטר) כריסטין ורדרוס, ברשת החברתית אינסטגרם Christine vardaros Baboco, crossresults CHRISTINE VARDAROS (USA) - Challenge Tires A vegan diet for active lives, Christine Vardaros at IARC 2013 Luxembourg, VeganKanal, 2013 Christine Vardaros - World-Class Vegan Cyclocross Racer, Supreme Master Television, 2011 ’CROSS DOMINATION: ANTHONY CLARK AND MAGHALIE ROCHETTE CROSS FIRST IN PARIS TO ANCASTER—BRIEF REPORT, RESULTS, Cyclocross Magazine, APRIL 27, 2014 Christine Vardaros, vegan cyclist, Great Vegan Athletes That peanut Christine Vardaros, slowtwitch, Jan 30 2013 Christine Vardaros - Cycling, OrganicAthlete, June 2, 2004 Pro Cyclists Who Went Veg: Is Meat Really Necessary?, welovecycling, JULY 12, 2016 Christine Vardaros, ProCyclingStats אתר הארגון In Defense of Animals ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כריסטין ורדרוס".
מרקורי מונטקלייר

מרקורי מונטקלייר (באנגלית: Mercury Montclair) היא מכונית סלון אשר יוצרה על ידי חטיבת מרקורי בקונצרן המכוניות האמריקאית פורד בין השנים 1955–1960, ובין השנים 1964–1968. בין השנים 1955-1957 יוצר הדגם על ידי "מרקורי" בחברת פורד, בין השנים 1958-1960 יוצר הדגם על ידי חטיבת "M-E-L" בחברת "פורד". בין השנים 1964-1968 הדגם יוצר יל ידי חטיבת "Lincoln Mercury" בחברת "פורד". בין השנים 1955-1960 יוצרו 71,588 יחידות (בתצורות סדאן, קופה-הרדטופ וקבריולה). המונטקלייר נקראה ע"ש העיירה היוקרתית מונטקלייר שבניו ג'רזי. את דגמי המונטקלייר (1964-1968) ניתן היה להזמין בשני סוגי מרכב – Maruder, שהיה קונבנציונלי למדי, ו-Breezeway, שהיה עיצוב מיוחד שבו היה לחלון האחורי שיפוע שלילי ומנוע חשמלי שניתן היה להוריד אותו ועל ידי כך לאוורר את הרכב. מכאן שמו - Breezeway. 4 דלתות - סדאן 2 דלתות - קופה, הרדטופ 2 דלתות - קבריולה 4 דלתות - סדאן 2 דלתות - הרדטופ מרקורי מונטקלייר קבריולט מרקורי מונטקלייר הרדטופ, שנת 1956 - מבט לתוך הרכב מרקורי מונטקלייר, שנת 1956 מרקורי מונטקלייר, שנת 1956, 4 דלתות מרקורי מונטקלייר, שנת 1955 מרקורי מונטקלייר, שנת 1956 - מבט ללוח הבקרה מרקורי מונטקלייר, שנת 1965 מרקורי מונטקלייר, שנת 1964 מרקורי מונטקלייר, שנת 1965 מרקורי מונטקלייר, שנת 1964 מרקורי S-55 מרקורי וויאג'ר מרקורי טרנפיק קרוזר מרקורי מטאור מדיה וקבצים בנושא מרקורי מונטקלייר בוויקישיתוף אתר מרקורי הבינלאומי מרקורי מונטקלייר, הרדטופ שנת 1964 (2:44 דקות), יו-טיוב מרקורי מונטקלייר דגם "Park Lane" שנת 1964 (1:50), יו-טיוב מרקורי מונטקלייר- היסטוריה היסטורית דגמי "מרקורי מונטקלייר" 1955-1960
מריה דרשקוביץ', רוזנת טראקושצ'ן

מריה דרשקוביץ', רוזנת טראקושצ'ן (בגרמנית: Maria Gräfin Drašković von Trakošćan; ‏8 במרץ 1904 - 10 ביוני 1969), הייתה אשתו של אלברכט, דוכס בוואריה ראש בית ויטלסבאך. מריה נולדה ב-8 במרץ 1904 בווינה, לדיוניס מריה דרשקוביץ', רוזן טראקושצ'ן וליוליאנה רוזה, נסיכת מונטנואובו, בתם של אלפרד, נסיך מונטנואובו השני ופרנצסקה קינסקי, רוזנת וצ'יניץ וטטאו. אביה של מריה השתייך לאצולה הקרואטית הישנה של האימפריה האוסטרו-הונגרית, ואף היה חבר בבית המגנטים ההונגרי ובפרלמנט הקרואטי. מצד אביה הייתה מריה צאצאית של הרוזנת ההונגרייה ארז'בט באטורי הידועה לשמצה, ואילו מצד אמה היא הייתה צאצאית של מארי לואיז, דוכסית פארמה מבעלה השני אדם אלברט פון נייפרג. ב-3 בספטמבר 1930 התחתנה מריה בברכטסגאדן עם אלברכט, דוכס בוואריה, ממנו נולדו לה 4 ילדים. בשנת 1955 מת חמיה רופרכט, נסיך הכתר של בוואריה, ובעלה אלברכט הפך לראש בית ויטלסבאך. ב-10 ביוני 1969 מתה מריה בביתה בקרויט, והיא בת 65 שנים. ב-3 בספטמבר 1930 התחתנה מריה עם אלברכט, דוכס בוואריה, ממנו נולדו לה 4 ילדים: מריה גבריאלה, נסיכת בוואריה (נולדה ב-1931), התחתנה עם גאורג, נסיך ואלדבורג-צייל מריה שרלוטה, נסיכת בוואריה (נולדה ב-1931), התחתנה עם פאול, נסיך קוואדט צו ויקראדט ואיזני פרנץ, דוכס בוואריה (נולד ב-1933) הנסיך מקס, דוכס בבוואריה (נולד ב-1937), התחתן עם הנסיכה אליזבת, דוכסית בבוואריה מריה דרשקוביץ', רוזנת טראקושצ'ן (באנגלית)
מרקורי לינקס

מרקורי לינקס (באנגלית: Mercury Lynx) היא מכונית משפחתית אשר הוגדרה כמכונית קומפקטית, אשר יוצרה על ידי חטיבת מרקורי בקונצרן המכוניות האמריקאית פורד בין השנים 1980–1987. דגם ה"מרקורי לינקס" התבסס על דגם הפורד אסקורט אשר יוצר בדרום אמריקה. 4 דלתות - הצ'בק 5 דלתות - הצ'בק 2 דלתות - סטיישן Lynx L-FS Lynx L Lynx GS Lynx RS Lynx Turbo RS (הורכב בדגם מגדש טורבו) Lynx LTS מרקורי לינקס , 3 דלתות הצ'בק מרקורי לינקס סטיישן מרקורי לינקס, 3 דלתות הצ'בק מרקורי לינקס , 3 דלתות הצ'בק מרקורי לינקס , 3 דלתות הצ'בק מרקורי לינקס, 1986, 5 דלתות הצ'בק מרקורי לינקס, 5 דלתות הצ'בק מרקורי מילאן מרקורי פארק ליין מדיה וקבצים בנושא מרקורי לינקס בוויקישיתוף אתר מרקורי הבינלאומי מרקורי לינקס סטיישן (31:45 דקות), יו-טיוב מרקורי לינקס Those 80s Cars - American Catalog Flammang, James M. & Kowalke, Ron: Standard Catalog of American Cars 1976-1999. Krause Publications, Iola 1999. ISBN 0-87341-755-0, S. 647-672.